डॉक सारांशित करण्यासाठी: शिवसेनेचे मुखपत्र असलेल्या 'सामना'चे कार्यकारी संपादक संजय राऊत यांनी राष्ट्रवादी काँग्रेसचे अध्यक्ष शरद पवार यांची मुलाखत घेतली आहे. तीन भागात घेतलेल्या या मुलाखतीत शरद पवार यांनी वेगवेगळ्या विषयांवर भाष्य केलं आहे. 

काँग्रेसचे नेते सरकारमध्ये समन्वयाचा अभाव असल्याची तसंच सरकारमध्ये राष्ट्रवादीला झुकतं माप मिळतंय अशी तक्रार करत असतात. त्याबद्दल तुम्हाला काय वाटतं, संजय राऊत यांनी विचारलेल्या या प्रश्नावर उत्तर देताना शरद पवार यांनी उद्धव ठाकरे यांच्या कार्यशैलीबद्दल मत व्यक्त केलं. त्यांनी तिन्ही पक्षात संवाद ठेवला तर अशा चर्चा होणार नाहीत, असं पवार यांनी म्हटलं.  

शरद पवार यांनी म्हटलं, "उद्धव ठाकरेंची काम करण्याची पद्धत ही आम्हा सगळ्यांपेक्षा थोडी वेगळी आहे. त्याचं कारण म्हणजे उद्धव ठाकरेंच्या कामाची पद्धत ही सेनेच्या कामाची पद्धत आहे. मी शिवसेनेमध्ये अनेक वर्षं पाहतोय, म्हणजे अगदी स्थापनेपासून. तिथे आदेश येतो आणि आदेश आल्यानंतर त्यावर चर्चासुद्धा होत नसते."

"काँग्रेस किंवा राष्ट्रवादीमध्ये आम्ही वरिष्ठांच्या मताचा आदर करतो, पण वरिष्ठांकडून आदेशच येतो असं नाही. समजा एखादं मत कोणी मांडलं, तर त्यावर आम्ही चर्चा करू शकतो. ही आमची कामाची पद्धत आहे. शिवसेनेत नेतृत्वानं भूमिका घेतल्यानंतर त्या रस्त्यानं जायचं आणि त्याची अंमलबजावणी करायची अशी पद्धत आहे."  

पण आता तीन पक्षांचं सरकार असल्यामुळे संवाद ठेवायला हवं, असं त्यांनी आवर्जून नमूद केलं. 

2014  सालचं 'ते' वक्तव्यं सेना-भाजपमध्ये दुरावा निर्माण करण्यासाठी?

2014 साली भाजपला बाहेरून पाठिंबा देण्याची घोषणा जाणूनबुजून केली असल्याचं शरद पवार यांनी म्हटलं. शिवसेना आणि भाजपच सरकार बनू नये म्हणून आपण तसं विधान केल्याचं शरद पवारांनी म्हटलं. 

देवेंद्र फडणवीसांनी शरद पवारांवर सरकार स्थापनेबद्दल जे आरोप केले त्याबद्दल संजय राऊत यांनी प्रश्न विचारला होता. 2014 साली तुम्हाला भाजपसोबत सरकार बनवायचं होतं. तुम्ही पाठिंबा जाहीर केला, पण त्यानंतर सरकार शिवसेनेसोबतच बनलं. मधल्या काळात तुम्ही आणि भाजपचे वरिष्ठ नेते सरकार बनवण्याबद्दल चर्चा करत होते, असं फडणवीस यांनी ठामपणे सांगितल्याचं राऊत यांनी म्हटलं. 

या प्रश्नावर उत्तर देताना शरद पवार यांनी सांगितलं, "माझ्याही वाचनात तसं आलं. पण त्यावेळेस ते कुठे होते माहीत नाही. डिसीजन मेकिंग प्रोसेसमध्ये त्यांचं काय स्थान होतं?...\nडॉक सारख्याच भाषेत सारांश:
"सध्याचं सरकार हे तीन पक्षांचं आहे. त्यामुळे आम्हा दोघांची जी मतं आहेत, ती जाणून घेण्याचाही प्रयत्न व्हावा. म्हणून आमची एक सूचना असते, की आपण चर्चा करूया. संसदीय लोकशाहीमध्ये संवादाला महत्त्व आहे. ठाकरेंच्या कामाच्या पद्धतीत आम्हाला काही उणं दिसत नाही, फक्त संवाद हवा," असं मत राष्ट्रवादी काँग्रेसचे अध्यक्ष शरद पवार यांनी व्यक्त केलं.